Τουρισμός 2018: Η Ελλάδα σπάει τα κοντέρ στη γερμανική αγορά | Η ΡΟΔΙΑΚΗ\nΗμερομηνία 02/03/18 12:30\nΣπάει τα κοντέρ η ζήτηση στη γερμανική αγορά για την Ελλάδα το 2018, με τα έσοδα από τις μέχρι στιγμής πωλήσεις να παρουσιάζουν εκρηκτική αύξηση 40% έναντι της αντίστοιχης περιόδου πέρυσι. Υπενθυμίζεται ότι το 2017 έκλεισε με ισχυρή αύξηση αφίξεων από τη Γερμανία κατά 30% έναντι του 2016.\nΣύμφωνα με την έρευνα της GfK που παρουσίασε η ένωση γερμανικών τουριστικών γραφείων, DRV, η ζήτηση για Ελλάδα φέτος ξεπερνά τη ζήτηση για τις Βαλεαρίδες Νήσους. Γενικά η Ισπανία καταγράφει μικρή αύξηση εσόδων από τις πωλήσεις της τάξης του 4,5% εξαιτίας των υψηλών τιμών της.\nΟι πωλήσεις για Μαγιόρκα και Βαλεαρίδες είναι αυξημένες μόλις κατά 3% από πέρυσι και για τα Κανάρια +7%.Η Τουρκία επιστρέφει με εντυπωσιακούς ρυθμούς φέτος. Οι προκρατήσεις έχουν διπλασιασθεί σε σχέση με την αντίστοιχη περίοδο πέρυσι, ωστόσο συνεχίζουν να βρίσκονται κάτω από τα επίπεδα του 2015. Η Β. Αφρική καταγράφει καλή ανάκαμψη με διψήφιο ποσοστό ανάπτυξης, η Αίγυπτος σημειώνει αύξηση 64% ενώ καλύτερη από πέρυσι είναι η ζήτηση και για Τυνησία και Μαρόκο. Τα ΗΑΕ παρουσιάζουν αύξηση 33%.\nΑπό τους μακρινούς προορισμούς, κερδισμένοι μέχρι στιγμής, όσο αφορά το ρυθμό αύξησης πωλήσεων, είναι ο Μαυρίκιο, η Κένυα, οι Σεϋχέλλες, η Ν. Αφρική και η Ταϋλάνδη. Χαμένοι είναι οι ΗΠΑ (-20%) μετά από απώλειες 17% την αντίστοιχη περίοδο πέρυσι, ενώ χαμηλότερα είναι τα επίπεδα ζήτησης και για Καραϊβική και ιδιαίτερα για την Κούβα.Οι κρατήσεις στα τουριστικά γραφεία της Γερμανίας παρουσίασαν αύξηση 16% τον Ιανουάριο, με τις τιμές να είναι ανεβασμένες 2% κατά μέσο όρο, με αποτέλεσμα τα έσοδα για το καλοκαίρι του 2018 να είναι αυξημένα κατά 18% από πέρυσι.


Ενα ένα τα μέτρα δεν μειώνουν τη μεταδοτικότητα του κορονοϊού | Protagon.gr\nΚαι όμως, σε κάποιες χώρες υπάρχουν εκπαιδεύτριες τήρησης κοινωνικής απόστασης, όπως οι κυρίες με τα ροζ μπλουζάκια που εργάζονται σε πολυκατάστημα της Βρετανίας | REUTERS/Andrew Boyers\nΕνα ένα τα μέτρα δεν μειώνουν τη μεταδοτικότητα του κορονοϊού\nΝέα μελέτη που έβαλε στο μικροσκόπιο τους περιορισμούς που εφάρμοσαν και τα αποτελέσματα που είχαν 131 χώρες του κόσμου, επιβεβαιώνει ότι για να καμφθεί ο δείκτης R και να μειωθούν οι μολύνσεις σε μία περιοχή, θα πρέπει οι αρχές να λαμβάνουν μέτρα σε πακέτο και όχι μεμονωμένα\nProtagon Team 27 Οκτωβρίου 2020, 14:20\nΚαι όμως, σε κάποιες χώρες υπάρχουν εκπαιδεύτριες τήρησης κοινωνικής απόστασης, όπως οι κυρίες με τα ροζ μπλουζάκια που εργάζονται σε πολυκατάστημα της Βρετανίας\nΜε κάποιο πακέτο μέτρων τύπου lockdown, ο δείκτης R, ο οποίος μετράει τη μεταδοτικότητα του κορονοϊού, δηλαδή πόσους μπορεί να μολύνει ένα άτομο σε μία συγκεκριμένη γεωγραφική κατανομή, μπορεί να μειωθεί στο μισό μέσα σε χρονικό διάστημα τεσσάρων εβδομάδων.\nΣτο παραπάνω συμπέρασμα κατέληξαν οι ερευνητές του Πανεπιστημίου του Εδιμβούργου σε μελέτη που δημοσιεύεται στην επιστημονική επιθεώρηση The Lancet Infectious Diseases. Τα δεδομένα στα οποία βάσισαν την εργασία τους προέρχονται από 131 χώρες.\nΟι συντάκτες της εν λόγω μελέτης συνέκριναν τα διάφορα περιοριστικά μέτρα που έλαβαν οι κυβερνήσεις και αξιολόγησαν τον αντίκτυπό τους στην εξέλιξη της πανδημίας.\nΣτην κορυφή των αποτελεσματικών μέτρων βρίσκεται η απαγόρευση των δημοσίων εκδηλώσεων, καθώς όπως προέκυψε μειώνει τη μεταδοτικότητα 24%.\nΗ αύξηση του αριθμού των λοιμώξεων συνδέεται κυρίως με τις συναθροίσεις άνω των 10 ατόμων (άνοδος της μεταδοτικότητας 25%) και με τη λειτουργία των σχολείων (άνοδος της μεταδοτικότητας 24%).\nΗ μελέτη δείχνει επίσης ότι τα μέτρα που ελήφθησαν ως «πακέτο» είναι πολύ πιο αποτελεσματικά από το σύνολο εκείνων τα οποία ελήφθησαν αποσπασματικά.\nΟι σκωτσέζοι ερευνητές εξέτασαν τέσσερις πιθανούς συνδυασμούς: από το «βασικό» πακέτο (αφορά απαγόρευση δημοσίων εκδηλώσεων και συναθροίσεων μέχρι και 10 άτομα) που μειώνει τον δείκτη μεταδοτικότητας R κατά 29% σε 28 ημέρες, έως το σχεδόν ολοκληρωτικό lockdown.\nΟι ίδιοι οι ερευνητές ομολογούν ότι στα συμπεράσματά τους κατέληξαν χωρίς να λάβουν υπόψη τους άλλους παράγοντες που επηρεάζουν την εξέλιξη της πανδημίας, όπως είναι η άρνηση συμμόρφωσης στα μέτρα, η μη χρήση μάσκας, κ.λπ. Επίσης παραδέχονται ότι δεν εξέτασαν καθόλου τον παράγοντα σχολείο.\nΣτην τελική αξιολόγησή τους δεν περιλαμβάνονται τα έκτακτα μέτρα που αφορούν τα εκπαιδευτικά ιδρύματα, όπως είναι η μείωση του αριθμού των μαθητών στις αίθουσες, οι μεταξύ των παιδιών αποστάσεις, η ατομική καθαριότητά τους, κ.ά. παρεμφερή.\nΑλλα αποτελεσματικά μέτρα για τη μείωση της μεταδοτικότητας είναι το σχολικό lockdown (15%), το κλείσιμο επιχειρήσεων (13%), η απαγόρευση μετακίνησης σε ταξιδιωτικούς προορισμούς (7%) και η προειδοποίηση για παραμονή σε κατ’ οίκον περιορισμό (3%).\nΤα αποτελέσματα από τα μέτρα αυτά φαίνονται στον δείκτη μετάδοσης R σε 28 ημέρες, σύμφωνα με τους ειδικούς.\nΚαθώς τα θετικά αποτελέσματα προκύπτουν από τον συνδυασμό των μέτρων, αν το κλείσιμο των επιχειρήσεων προστεθεί στην απαγόρευση των συναθροίσεων άνω των 10 ατόμων, η μείωση του δείκτη R είναι 38% την 28η ημέρα.\nΤο αποτέλεσμα των μέτρων δεν είναι άμεσο, διευκρινίζουν οι συντάκτες της μελέτης: απαιτούνται κατά μέσον όρο οκτώ ημέρες για να παρατηρηθεί το 60% των κερδών από την επιβολή των μέτρων. Η χαλάρωση των μέτρων, πάλι, απαιτεί χρονικό διάστημα 17 ημερών, ώστε να φανούν όποια αποτελέσματα.\nΟ δείκτης R, ή δείκτης μεταδοτικότητας, είναι ένα βασικό κριτήριο για τη μέτρηση της πανδημικής τάσης. Μια τιμή μεγαλύτερη από τη μονάδα υποδηλώνει αυξανόμενη μόλυνση, ενώ τιμή μικρότερη από τη μονάδα υποδηλώνει συρρίκνωση της πανδημίας.\n«Βρήκαμε ότι ο συνδυασμός διαφορετικών περιοριστικών μέτρων συμβάλλει στη μείωση της μετάδοσης του κορονοϊού» λένε οι επιστήμονες που καταπιάστηκαν με τη μελέτη. «Η έρευνά μας μπορεί να βοηθήσει στη λήψη αποφάσεων σχετικά με τους περιορισμούς που πρέπει να εισαχθούν. Μπορεί να βοηθήσει και ως προς τον χρόνο αναμονής μέχρι να δούμε τα αποτελέσματά τους».\nΣύμφωνα με την πιο πρόσφατη την έκθεση προόδου του παρατηρητηρίου Covid-19 στη χώρα μας, ο δείκτης Rt, τόσο στην Αττική, όσο και στην υπόλοιπη χώρα, παραμένει στο 1. Αυτό σημαίνει ότι ένα άτομο μπορεί άμεσα να μολύνει ακόμη ένα, εφόσον δεν έχει λάβει τα μέτρα προστασίας.\nΟπως είχε επισημάνει αρκετές φορές ο υπεύθυνος του υπουργείου Υγείας για τον κορονοϊό Σωτήρης Τσιόδρας, είναι σημαντικό να διατηρήσουμε τον R κάτω από το 1 και αυτός είναι ο στόχος. Από τη στιγμή που ξεφύγει, τότε τα περιοριστικά μέτρα θα είναι πιο εκτενή.\nΗ Ευρώπη μπροστά σε δίλημμα: νέα lockdown ή ανεξέλεγκτη πανδημία\nΚόσμος «Κάθετος κήπος» θα γίνει ο καμένος Γκρένφελ Τάουερ;\nΠεριβάλλον Τα πλαστικά μπουκάλια έγιναν… άρωμα βανίλιας!\nΚόσμος ΗΠΑ: Φρένο στην Κίνα με επενδύσεις σε τσιπ, σπάνιες γαίες και μπαταρίες


ΦΡΟΝΤΙΣΤΗΡΙΟ ΠΟΛΥΜΕΝΗΣ - Το Φροντιστήριο\n10 λόγοι για τους οποίους δεν είμαστε ένα ακόμη φροντιστήριο.\n20 καταξιωμένοι καθηγητές, με πολυετή εμπειρία στην εκπαίδευση.\nΟ κάθε καθηγητής αναλαμβάνει μικρό αριθμό μαθητών, στηρίζοντας και καθοδηγώντας τους με σεβασμό στην μοναδικότητα του καθενός.\nΟλιγομελή και ομοιογενή τμήματα.Οι μαθητές μας, λειτουργώντας με ομαδικό πνεύμα, απολαμβάνουν τα θετικά του ομαδικού μαθήματος χωρίς να στερούνται την ατομική φροντίδα και εξέλιξη.\nΔωρεάν ιδιαίτερα μαθήματα για όσους μαθητές έχασαν κάποιο μάθημα ή χρειάζονται επιπλέον διδακτική υποστήριξη.\nΠροσωπική επαφή και στήριξη των μαθητών. Συζητήσεις για ζητήματα επαγγελματικού προσανατολισμού καθώς και πρόθυμη συμπαράσταση σε όσους αναζητούν μια φιλική προσέγγιση σε προσωπικά τους προβλήματα.\nΈλεγχος-τακτική επικοινωνία με τους γονείς. Η καλή επικοινωνία μαθητών, καθηγητών και γονέων θεωρείται απαραίτητη. ΄Ετσι γίνεται συνεχής έλεγχος των μαθητών σχετικά με την παρουσία τους στα μαθήματα και στα διαγωνίσματα, αλλά και την συνολικότερη απόδοσή τους. Οι γονείς ενημερώνονται για την πρόοδο των παιδιών τους μέσα από συχνές συναντήσεις.\nΕξαιρετικά συγγράματα για όλα τα μαθήματα, με συγγραφείς τους καθηγητές του φροντιστηρίου μας.\n4 κύκλοι προγραμματισμένων διαγωνισμάτων στα πρότυπα των εξετάσεων, που προετοιμάζουν τους μαθητές και τους εξοικιώνουν στην υψηλή πίεση των εξετάσεων.Επιλεγμένες παραδόσεις με χρήση πολυμέσων, όπου αυτό είναι απαραίτητο για την καλύτερη εμπέδωση του εκπαιδευτικού αντικειμένου. Με αυτόν τον τρόπο επεκτείνουμε και εξελίσσουμε τον παραδοσιακό τρόπο διδασκαλίας.\nΠαροχή πλήθους σεμιναρίων επιλογής κατεύθυνσης, επαγγελματικού προσανατολισμού, συμπλήρωσης μηχανογραφικού, κ.τ.λ.\nΤο φροντιστήριο στεγάζεται σε ιδιόκτητο κτίριο 600 τ.μ. εξαρχής χτισμένο για εκπαιδευτήριο. Οι σύγχρονες και ασφαλείς εγκαταστάσεις μας και οι άρτια εξοπλισμένες κλιματιζόμενες αίθουσες διδασκαλίας δημιουργούν το κατάλληλο περιβάλλον, ώστε μαθητές και καθηγητές να αφοσιωθούν στο έργο τους.\nRead 32003 times\tLast modified on Monday, 29 February 2016 21:34


Το θαυματουργό σιταρόχορτο που μοιάζει με γρασίδι είναι ουσιαστικά ο βλαστός που παράγεται από το σπόρο του σιταριού, προτού σχηματιστεί σε σιτάρι.\nΤο σιταρόχορτο (wheatgrass) είναι πηγή καλίου, φυτικών ινών, βιταμίνης Α, βιταμίνης C, βιταμίνης Ε, βιταμίνης Κ, θειαμίνης, ριβοφλαβίνης, νιασίνης, βιταμίνης Β6, παντοθενικού οξέως, σιδήρου, ψευδάργυρου, χαλκού, μαγγανίου και σεληνίου. Το σιτόχορτο είναι επίσης πηγή πρωτεΐνης και πλούσιο σε ενεργή χλωροφύλλη.\nΤο σιταρόχορτο αποτελεί πηγή βιταμινών, μεταλλικών στοιχείων, βιταμίνης Α, Ε, μαγνησίου και ασβεστίου. Τα θρεπτικά στοιχεία του σιταρόχορτου τα λαμβάνουμε από τα πράσινα φύλλα του και μπορούμε να το καλλιεργήσουμε και στο σπίτι, για να έχουμε πάντα έτοιμο τον πράσινο χυμό μας.\nΠροσφέρει αποτοξίνωση, βοηθάει τον εγκέφαλο, είναι θεραπευτικό, δεν περιέχει γλουτένη, μειώνει την αρτηριακή πίεση και έχει αντικαρκινική δράση.\nΔείτε 35 χρήσεις του σιταρόχορτου:\n8) Ο χυμός χλωροφύλλης ανάπλαθε τους ιστούς.\n11) Η χλωροφύλλη σιταροχορτού εξουδετερώνει τοξίνες που βρίσκονται μέσα στον οργανισμό μας.\n16) Μόνο μια μικρή ποσότητα στον ανθρώπινο οργανισμό, προλαμβάνει και διατηρεί υγιή δόντια\n19) Εξαλείφει την πυουρία, Πολτός σιταρόχορτου μαζί με το χυμό του στην πάσχουσα\n21) Προλαμβάνει το άσπρισμα των μαλλιών και επαναφέρει το φυσικό χρώμα ειδικά όταν οι συνδυάζεται με “ζωντανές τροφές»\nΟ χυμός του σιταρόχορτου λαμβάνεται σε δοσολογία 2 κουτ. σούπας επί 3 φορές την ημέρα. ΠΟΤΕ ΠΕΡΙΣΣΟΤΕΡΟ! Δεν το αντέχει ο οργανισμός μας. Καλύτερα να πίνεται με άδειο στομάχι.\nPrevious Ρόδος: Έρευνα για τον 52χρονο καθηγητή που φέρεται να είχε σχέση με 14χρονη μαθήτρια\nNext Microsoft: Eπανασχεδιάζει πάνω από 100 εικονίδια του Windows 10


Harry Gruyaert - Photologio\nΘεόδωρος Στίγκας 27 Φεβ 2022 Photologio Picks, Μεγάλοι Φωτογράφοι\nΝα είσαι ακριβώς εκεί που πρέπει, την κατάλληλη στιγμή, με το σωστό φως… Οι κινήσεις των ανθρώπων κάνουν την εικόνα δυνατή… Και τα πράγματα μπαίνουν στη θέση τους, ξαφνικά.\nΌπου κι αν γυρίσει το μάτι, ο Βέλγος φωτογράφος Harry Gruyaert εξερευνά συνεχώς τις δυνατότητες του χρώματος σε έναν φαινομενικά άχρωμο αστικό κόσμο. Το διαισθητικό και ειλικρινές έγχρωμο έργο του Harry Gruyaert δεν ήταν πάντα κατανοητό σε έναν κόσμο που έβλεπε με σκεπτικισμό οτιδήποτε έμοιαζε με «φωτογραφία δρόμου» και ταύτιζε την ασπρόμαυρη φωτογραφία με τη σοβαρή τέχνη στη δεκαετία του 1980. Η δουλειά του εξετάζεται εκ νέου τα τελευταία χρόνια και θεωρείται πλέον ως ένας από τους σημαντικότερους έγχρωμους φωτογράφους της Ευρώπης.\nΣτις καλύτερες εικόνες του Gruyaert το χρώμα γίνεται το δομικό στοιχείο. Η ίδια λήψη σε ασπρόμαυρο θα ήταν απλώς μια αποτυχημένη σύνθεση.\nΟ Gruyaert, αν και στενά συνδεδεμένος με το Βέλγιο, αποφεύγει όμως τις ανθρωπολογικές παρατηρήσεις. Οι επιφάνειες και τα παράθυρα καθρέφτη είναι άφθονα: Ο άνδρας και η γυναίκα που κάθονται σε ένα καφέ ή η πόρνη της οποίας το πόδι φαίνεται μέσα από ένα παράθυρο στην πολύχρωμη πρόσοψη ενός οίκου ανοχής της Αμβέρσας, επιβεβαιώνουν την απόσταση που διαλέγει ο ίδιος ο Gruyaert από τον άνθρωπο. Αντί να εξηγεί μεγάλα πολιτικά ή κοινωνικά ζητήματα μέσω της δουλειάς του, προτιμά να μιλά για τις αντιφάσεις της πραγματικότητας μέσω της ποιότητας του φωτός, του χρώματος και των αντιθέσεων.\nΤο έργο του από τη Μόσχα το 1989 είναι κι αυτό ιδιαίτερα σημαντικό. Το να βλέπεις τη Μόσχα με χρώμα που μοιάζει με κινηματογράφο είναι μια αισθητική αποκάλυψη.\nΟι φωτογραφίες του ακόμη από το Λας Βέγκας και το Λος Άντζελες δείχνουν έναν κόσμο που προκαλεί δέος και θεαματικό, αλλά που φαίνεται να έχει χάσει την ανάγκη του για ανθρώπους. (Τα αυτοκίνητα φαίνεται να κατοικούν στο τοπίο πιο ζωντανά από τους ανθρώπους). Για έναν φωτογράφο που αναζητά τα θαύματα του χρώματος, τα μέρη που φυσικά φαίνονται καλύτερα σε μαύρο και άσπρο αποδεικνύονται πιο ενδιαφέροντα: Η Δυτική Ακτή είναι εξαιρετικά χρωματισμένη.\nΌταν ο Gruyaert περιφέρεται στους δρόμους της Αμβέρσας, του Λας Βέγκας, της Μόσχας ή του Παρισιού, δεν είναι η ανάγκη για τεκμηρίωση που τον οδηγεί, αλλά η όρεξή του για ερμηνεία. Μας κατευθύνει προς τις αφανείς χαρές και τραγωδίες πραγματικοτήτων που με την πρώτη παρατήρηση φαίνονται άγονες και κενές, αλλά στην πραγματικότητα δομούνται μέσα από χρωματιστά επίπεδα και λεπτομέρειες.\nΈνα από τα πιο σημαντικά λευκώματά του είναι το: “Edges”. Στον πρόλογο του βιβλίου, ο γλύπτης Richard Nonas συνοψίζει τη δουλειά του καλού του φίλου. «Ο Harry Gruyaert αγνοεί τη γραμματική του κέντρου και του άκρου, βρίσκει τα θολά όρια της επικαλυπτόμενης ζωής, τα μέρη όπου το ένα πράγμα έχει αρχίσει να είναι άλλο… Φωτογραφίζει διαδικασίες, όχι αποτελέσματα. Φωτογραφίζει στιγμές που πιάνονται σε μετάβαση».\nΤο Edges αποτυπώνει τα μέρη όπου οι άνθρωποι αλληλοεπιδρούν με τα φυσικά σύνορα του κόσμου μας. Ο Gruyaert έχει περάσει ολόκληρη την καριέρα του ως φωτογράφος και κινηματογραφιστής, αλλά αυτό το βιβλίο (“Edges”) ήρθε τυχαία. Κατά την ταξινόμηση των εικόνων του, ο Gruyaert συνειδητοποίησε ότι αυτά τα τοπία στις άκρες του κόσμου τον είχαν προσελκύσει.\n«Είχα τόσες πολλές φωτογραφίες από παραλίες και δεν ήξερα καν. … Τα πράγματα με ελκύουν, και εγώ προσελκύω πράγματα επίσης». Ο Gruyaert κατάφερε να τεκμηριώσει αυτούς τους χώρους μέσα σε 44 χρόνια και 21 διαφορετικές χώρες. Αλλά το να γίνει ένας ξεχωριστός φωτογράφος με μεγάλο βάθος δουλειάς ξεκίνησε με την περιφρόνηση των επιθυμιών του από τον πατέρα του.\nΟ Gruyaert γεννήθηκε στην Αμβέρσα του Βελγίου το 1941 σε μια καθολική οικογένεια. Αν και ο ίδιος ο πατέρας του ήταν φωτογράφος, αποδοκίμαζε το ότι ο γιος του ακολουθούσε την καριέρα. Παρ’ όλα αυτά, ο Gruyaert ένιωθε ότι δεν είχε επιλογή σε αυτό το θέμα. «Ποτέ δεν σκέφτηκα κάτι άλλο», είπε ο Gruyaert. «Πάντα ήξερα ότι ήθελα να ασχοληθώ με τη φωτογραφία. Δεν υπήρχε ποτέ κάτι άλλο.» Αφού έφυγε από το σπίτι, ο Gruyaert συνέχισε τις σπουδές του στη Σχολή Φωτογραφίας και Κινηματογράφου στις Βρυξέλλες από το 1959-1962. Μετακόμισε στο Παρίσι και αργότερα στο Λονδίνο, δουλεύοντας ως ανεξάρτητος φωτογράφος. Φωτογράφισε επίσης παραμορφωμένες τηλεοπτικές εικόνες για να σχολιάσει το μέσο – πώς άλλαζε τον τρόπο με τον οποίο οι άνθρωποι βίωναν τα ειδησεογραφικά γεγονότα. Μετά από αυτό, αποφάσισε να επιστρέψει στο Βέλγιο και να ξεκινήσει ένα έργο που το τεκμηριώνει, ξεκινώντας ασπρόμαυρο το 1973, αλλάζει χρώμα καθώς άλλαζαν τα συναισθήματά του για την πατρίδα του και ολοκληρώθηκε το 1980. Κατά τη διάρκεια αυτής της περιόδου στο Βέλγιο, ο Gruyaert παρήγαγε αρκετές φωτογραφίες που κατέληξαν στο Edges.\nΈνα χρόνο αργότερα, ο Gruyaert εντάχθηκε στο Magnum. Μερικοί από τους νέους συναδέλφους του ήταν δύσπιστοι μαζί του λόγω της προσήλωσής του στο χρώμα. Αυτή η εμμονή με το χρώμα έχει γίνει κληρονομιά του. Ο Gruyaert περιγράφεται ως «πρωτοπόρος στην ευρωπαϊκή έγχρωμη φωτογραφία» σε ένα πρόσφατο ντοκιμαντέρ για τον φωτογράφο. Στο ίδιο ντοκυμαντέρ ο συνάδελφός του από το Magnum, ο Raymond Depardon, αναφέρει ότι ο Gruyaert «σκέφτεται και πλαισιώνει έγχρωμα». Πάντα, ο Gruyaert φαίνεται να αναζητά πολύχρωμες στιγμές.\nΟ Gruyaert ταξίδεψε σε όλη την Ευρώπη, τη Βόρεια Αφρική, την Ασία και τις Ηνωμένες Πολιτείες και έζησε σε πόλεις με ζωντανή σκηνή ταινιών και φωτογραφίας όπως το Παρίσι και το Λονδίνο. Κατά το πρώτο του ταξίδι στη Νέα Υόρκη το 1968, ανακάλυψε καλλιτέχνες της ποπ όπως ο Roy Lichtenstein και ο Robert Rauschenberg. Αυτή η συνάντηση τον έκανε να εκτιμήσει τις δημιουργικές δυνατότητες του χρώματος και τον ενθάρρυνε να αναζητήσει την ομορφιά σε καθημερινά στοιχεία για το υπόλοιπο της καριέρας του. Την ίδια περίοδο ο Gruyaert έγινε φίλος με τους Αμερικανούς καλλιτέχνες Richard Nonas και Gordon Matta-Clark και φωτογράφισε τη δουλειά τους.\nΤο κινηματογραφικό υπόβαθρο του Gruyaert του ενστάλαξε μια αισθητική αντίληψη της φωτογραφίας. Αντί να λέει ιστορίες ή να καταγράφει τον κόσμο μέσα από τον φακό του, αναζητά την ομορφιά σε καθημερινά στοιχεία. Οι εικόνες του είναι απλώς στιγμιότυπα μαγικών στιγμών στις οποίες διάφορα οπτικά στοιχεία, κυρίως χρώμα, μορφή, φως και κίνηση, ενώνονται αυθόρμητα μπροστά στον φακό του.\nΣτην αναζήτησή του για δυνατές γραφικές εικόνες, ο Gruyaert εστιάζει την κάμερά του τόσο σε αντικείμενα όσο και σε ανθρώπους, που συχνά περιορίζονται σε σιλουέτες ή αποδίδονται σε απλά χρωματικά πεδία. Δεν αποτελεί έκπληξη ότι οι χώρες που φωτογραφίζει αναγνωρίζονται ως επί το πλείστον μέσω των λεπτών διαφορών στη χρωματική παλέτα και το φως, που είναι εγγενείς στην τοπική ατμόσφαιρα, τον πολιτισμό και το κλίμα, περισσότερο παρά από τα εικονιζόμενα θέματα ή σκηνές.\nΤα μέρη μπορούν να αποκαλυφθούν με απροσδόκητους τρόπους. Το καμένο-πορτοκαλί ενός καπό αυτοκινήτου ή οι πράσινοι τοίχοι ενός εμπορικού κέντρου μπορούν να πουν τόσα πολλά για μια κοινωνία όσο και οι άνθρωποι που την κατοικούν. Ο κόσμος εκφράζεται μέσω του χρώματος – και λίγοι φωτογράφοι έχουν μάθει να μιλούν τη γλώσσα του τόσο καλά όσο ο Harry Gruyaert.\nΌπως αναφέρθηκε ότι αν και οι άνθρωποι είναι ένα στοιχείο στις περισσότερες από τις φωτογραφίες, ο Gruyaert δεν είναι ουμανιστής φωτογράφος. Για αυτόν, οι άνθρωποι δεν είναι πιο σημαντικοί από ένα φως του δρόμου ή μια ριγέ ομπρέλα ηλίου. «Είναι όλα μέρος της σκηνής», λέει. «Με ενδιαφέρει πολύ το τοπίο, τα σχήματα, το φως. Και οι άνθρωποι προφανώς παίζουν ρόλο, αλλά δεν είναι απαραίτητα το κύριο ενδιαφέρον μου. Είναι διαφορετικές υφές».\nΗ μάζα των πληροφοριών, των μικρών ιστοριών και των μεγάλων συναισθημάτων που λέγονται όλα σε ένα μόνο καρέ, προσδίδει στο έργο του Gruyaert μια κινηματογραφική ποιότητα. Και όχι κατά λάθος. Ο κινηματογράφος ήταν μια βαθιά και σταθερή επιρροή σε όλη τη διάρκεια της καριέρας του. «Είμαι μεγάλος θαυμαστής του Αντονιόνι και πολλών άλλων κινηματογραφιστών», λέει. «Μαθαίνω πολλά περισσότερα από τις ταινίες και θαυμάζω πολύ περισσότερο τον κινηματογράφο από ό,τι τη φωτογραφία». Όμως ο κόσμος που παρουσιάζει παντρεύει το δράμα του κινηματογράφου με τις παραξενιές της καθημερινής πραγματικότητας.


Ποτέ δεν ξεχνάς την πρώτη φορά που αντικρίζεις τον Ατλαντικό - Ταξίδι | Oneman\nΌλα όσα μου έμαθε για την Ελλάδα ένα καλοκαιρινό road trip κατά μήκος της Πορτογαλίας.\nΠάνος Κοκκίνης , Πριν από 4 μήνες\nΠοτέ δεν ξεχνάς την πρώτη φορά που αντικρίζεις τον Ατλαντικό. Αυτές οι παραλίες με την κατάλευκη άμμο τύπου Hamptons. Αυτοί οι μεγαλοπρεπείς γκρεμοί τύπου Μετέωρα που σου προκαλούν σοκ και δέος. Αυτό είναι το πρώτο και βασικό συμπέρασμα που έβγαλα το 10ήμερο που πέρασα 'οργώνοντας', μαζί με την φαμίλια μου, το 'πατρικό' του Κριστιάνο Ρονάλντο αυτό το καλοκαίρι.\nΈνα road trip κομπλέ με παιδιά που εννοείται πως 'περιπλέκει' τα πράγματα αφού αλλιώς, ούτε νεκρός δεν θα πήγαινα στο ζωολογικό κήπο της Λισαβόνας (αν και το τελεφερίκ που περνούσε 'σύριζα' πάνω από τα κλουβιά ήταν εντελώς 'σκιαχτική' εμπειρία).\nΈνα road trip με εκκίνηση από τη Λισαβόνα (πολύ ανηφόρα ρε φίλε, ούτε για αναρρίχηση στον Όλυμπο να είχα πάει) και έφτασε ως το Πόρτο (η ωραιότερη πόλη της χώρας 'δαγκωτό'-φάση κρασί δίπλα στο ποτάμι με θέα που σε κάνει να χαζεύεις).\nΌλα αυτά με ενδιάμεσες διανυκτερεύσεις στην παγκόσμια πρωτεύουσα του surf, το Nazare (βλέπε κύματα 24 μέτρων με το καλημέρα), το Aveiro (τύπου μίνι Βενετία, κομπλέ με γόνδολες-σόρι, moliceiros, όπως τις λένε οι ντόπιοι που 'θίγονται' αν τις πεις αλλιώς) και πολλά day trips σε γκρεμούς, κάστρα, μεσαιωνικά μοναστήρια και ό,τι άλλο υπήρχε πρόχειρο.\nΠίσω στον Ατλαντικό τώρα. Μια χαρά είναι να τον βλέπεις. Να τον χαζεύεις για ώρες. Είτε από τις κοντινές στην Λισαβόνα παραλίες, όπως την Praia de Carcavelos (εκεί που τα beach bar είναι 150 μέτρα μακρυά από το κύμα κα με ενδιάμεση σκαμμένη τάφρο, προκειμένου να μην τα 'φάει' το κύμα) είτε στο Nazare, είτε ακόμη πιο ψηλά, στο πίσω μέρος της Costa Nova (το κουκλίστικο θέρετρο με τα πολύχρωμα ριγέ σπιτάκια).\nΑλλά, ρε φίλε, όταν η φάση είναι καλοκαίρι, το ζήτημα είναι να κάνεις και καμία βουτιά. Κάτι που χρειάζεται να είσαι 30 χρόνια χειμερινός κολυμβητής για να το αντέξεις. Σε εκείνες τις παραλίες, πάντα, που το κύμα είναι κάτω από δέκα μέτρα. Αν και το κύμα, δεν είναι το μόνο πρόβλημα. Ο αέρας και η (λευκή) άμμος που σε μαστιγώνει non stop στο πρόσωπο (και ντουμπλάρει ως 'κρουτόν' για την σαλάτα ή το burger σου), είναι το δεύτερο. Εξού και οι Πορτογάλοι, πέρα από ψάθες, όταν βγαίνουν στην παραλία παίρνουν μαζί και κάτι πρόχειρες μίνι 'τέντες' με πασσάλους, πίσω από τις οποίες 'κρύβονται'.\nΤο ότι, όμως, να ψάχνεις για παραλίες οπουδήποτε εκτός από Ελλάδας (εδώ βάζω και την Καραϊβική, με το καυτά νερά που αντί να σε δροσίζουν σε φουντώνουν) είναι μάταιο, το γνώριζα. Αυτό που δεν περίμενα να συνειδητοποιήσω είναι την 'μαγεία' της χωριάτικης σαλάτας.\nΓιατί το φαγητό στην Πορτογαλία, παρότι μιλάμε για μια χώρα που βρέχεται από θάλασσα, σου βγάζει πάντοτε -τουλάχιστον σε εμένα αυτό συνέβη- φουλ χειμερινή και 'ορεσίβια' αίσθηση. Γεμάτο ψωμιά, πατάτες (και τα γλυκά, αντίστοιχα, φουλ στην ζάχαρη και στον κρόκο) και σάλτσες. Δεν το παίζω food expert. Ούτε θεωρώ οτιδήποτε ελληνικό de facto καλύτερο. Η αλήθεια, όμως, είναι ότι πουθενά στην Πορτογαλία δεν μπορούσες να φας με κάτω από 15 ευρώ το πιάτο (κάτι που στην πλειοψηφία των ελληνικών νησιών είναι ακόμη πραγματικότητα -έστω και αν μιλάμε για απλό σουβλάκι ή μια μερίδα μουσακά).\nΊσως να έχω το πρόβλημα εγώ που την 'πάτησα', για πρώτη φορά σε ταξίδι μου, πολλαπλώς ως Αμερικανάκι. Πίνοντας κατά λάθος τον χειρότερο κρύο καφέ της ζωής μου (για freddo πήγαινα, αλλά μου βγήκε mazagran -δηλαδή με φουλ κομμάτια λεμόνι). Τρώγοντας κατά λάθος το χειρότερο σάντουιτς (με ψωμί του θεού / pao de deus -που δεν θυμόμουν ότι είχε ζάχαρη και καρύδα- ζαμπόν και τυρί) και τοστ (την διάσημη francesinha, με χοιρινό, λουκάνικο, λιωμένο τυρί από πάνω και 'λουσμένο' σε σάλτσα μπύρας) της ζωής μου.\nΚαι τρώγοντας 'ήττα' ακόμη και στο θέμα του 'έχουμε 1.000+1 συνταγές' μπακαλιάρου, δοκιμάζοντας διαδοχικά την πρώτη μέρα στην Timeout market στην Λισαβόνα το bacalhau à brás (ψιλοκομμένος μπακαλιάρος, ψιλοκομμένες τηγανητές πατάτες και αυγό-μια μπουκιά άντεξα) και pastel de Bacalhau (χρυσαφένιες μπακαλιοκοκέτες γεμάτες ανεξήγητα με λιωμένο Serra da Estrela τυρί που 'μυρίζει' αρνάκι).\nΕντάξει, δεν παραπονιέμαι (πολύ). Μια χαρά κρασί (από την Duro valley), μια χαρά φαγητό (θεϊκή η ψαρόσουπα στο Cais do Pescado στο Aveiro και τα 'μεζεκλίκια' στην Taberna Rua das flores στην Λισαβόνα) και μια χαρά cocktail (στο 'τύπου Γκάζι' LX Factory στην Λισαβόνα) απολαύσαμε.\nΆλλωστε, αν θες να φας καλά, μένεις στην Ελλάδα. Στην Πορτογαλία πας (πέρα από τις παραλίες) για τα κάστρα. Είτε τα πολύχρωμα, όπως στην Sintra (αφού πρώτα κάνεις το σταυρό σου να βρεις parking, αφού αλλιώς σου παίρνει καμία ωρίτσα να κάνεις ξανά το γύρο του βουνού), είτε τα σκέτα, όπως στην καστροπολιτεία της Coimbra και στο Obidos. Εκείνα δικαιώνουν μια χαρά την φήμη τους.\nΌπως μια χαρά δικαιώνει -σε μεγάλο μέρος- την φήμη της τόσο η Λισαβόνα όσο, κυρίως, και το Πόρτο. Και λέω σε μεγάλο μέρος γιατί πάντοτε υπάρχουν υπερτιμημένα αξιοθέατα που καλό είναι να αποφύγεις (όπως π.χ. ο Santa Justa γοτθικός ανελκυστήρας, με την 1 1/2 ώρα αναμονή, στην Λισαβόνα, το Harry Potter βιβλιοπωλείο Lello στο Πόρτο και η περιήγηση με τις γόνδολες στα 'τύπου Κηφισός' κανάλια του Aveiro). Όλα αυτό με φόντο ευγενικούς (αλλά κάπως ψυχρούς) ανθρώπους που σε εξυπηρετούν (συνήθως χωρίς ίχνος χαμόγελου) και μια οργάνωση σε οτιδήποτε ακουμπάει τον τουρίστα από την οποία σε κάποια σημεία θα μπορούσαμε να παραδειγματιστούμε.\nΑλλά, τελικά, σαν την Ελλάδα, (σχεδόν) πουθενά. Ή τουλάχιστον εκείνη την Ελλάδα που δεν καταδέχεται να χρεώνει 75 ευρώ το burger και 100 ευρώ την ξαπλώστρα. Γιατί, στο τέλος της ημέρας, ο καλύτερος τρόπος να εκτιμήσεις ρεαλιστικό (χωρίς ίχνος εθνικο-περηφάνειας) αυτό που έχεις, είναι το να ταξιδέψεις.\n(Κεντρική εικόνα 123rf)


Φαλσιανί: «Ο Σαρκοζί εκβίασε τον ΓΑΠ να φέρει την τρόικα, γιατί η Μαργαρίτα είχε 500 εκ € στο εξωτερικό» - iporta.gr\nΣε πρόσωπο της χρονιάς θα αναδειχθεί ο γάλλο-ιταλός Φαλσιανί βάσει του βιβλίου του που θα κυκλοφορήσει την επόμενη εβδομάδα!\nΤο 2011 η καθοδήγηση των διαπραγματεύσεων με την τρόικα για τη διάσωση της Ελλάδας είχε ανατεθεί στον (πρώην πρόεδρο της Γαλλίας Νικολά) Σαρκοζί ο οποίος είχε αυτή τη λίστα και, γνωρίζοντας τα ονόματα, μπορούσε να ασκήσει πίεση στον Παπανδρέου», γράφει ο Φαλσιανί.\nΌταν τον Δεκέμβριο του 2008 οι ελβετικές αρχές τον κάλεσαν για να τον ανακρίνουν, ο Φαλσιανί κατέφυγε με την σύζυγο και τα δυο παιδιά τους στη Γαλλία. Εκεί κατέβασε εμπιστευτικές πληροφορίες από τους λογαριασμούς της HSBC σε πέντε δισκέτες τις οποίες παρέδωσε στις γαλλικές αρχές – που δεν μπορούν να τον εκδώσουν στην Ελβετία διότι ο νόμος απαγορεύει την έκδοση γάλλων πολιτών.\nΤα στοιχεία της HSBC που στη χώρα μας έγιναν γνωστά ως «λίστα Λαγκάρντ», υπέστησαν νέα επεξεργασία στο πλαίσιο της διεθνούς δημοσιογραφικής έρευνας Swissleaks – στην οποία συμμετείχαν και τα «ΝΕΑ», το μοναδικό ΜΜΕ από την Ελλάδα. Μια σειρά από νέα ευρήματα ήρθαν στο φως.


Αυτοί που φεύγουν - NEWS1\n19 Δεκεμβρίου, 2019 19 Δεκεμβρίου, 2019 Κυριακή Κανονίδου\nΣτις 12 Δεκεμβρίου 2019 έφυγε από τη ζωή σε ηλικία 96 ετών ο διατελέσας Εισαγγελέας του Αρείου Πάγου συμπατριώτης μας από την Αλέα (Πιαλή) Τεγέας Παναγιώτης (Τάκης) Κωνσταντινόπουλος.\nΗ εξόδιος ακολουθία έγινε στην εκκλησία Ευαγγελισμός της Θεοτόκου στου Παπάγου Αθηνών.\nΗ συγχωριανή του Ματίνα Σαββοπούλου εκφώνησε τον επικήδειο και είπε τα ακόλουθα:\nΑποχαιρετούμε σήμερα τον συγχωριανό μας από την Αλέα της ιστορικής Τεγέας Τάκη Δ. Κωνσταντινόπουλο.\nΟ προκείμενος νεκρός υπήρξε από τα ά-ξια τέκνα της πατρίδας μας, αλλά και της ιδιαίτερης πατρίδας μας, της Αλέας, γνωστής ως Πιαλή. Φοίτησε στο Δημοτικό Σχολείο του χωριού μας αλλά και του Βουνού, όπου ήταν Δάσκαλος ο πατέρας του και στο Γυμνάσιο της Τεγέας. Σπούδασε στη Νομική Σχολή του Πανεπιστημίου Αθηνών.\nΩς ασκούμενος δικηγόρος μαθήτευσε πλησίον στον συγχωριανό μας Δικηγόρο Γεώργιο Ρέππα. Εν συνεχεία έγινε Δικαστής. Υπηρέτησε στην Καστανίτσα Κυνουρίας. Έγινε Πρωτοδίκης και Πρόεδρος Πρωτοδικών στον Πειραιά και Εφέτης στο Εφετείο Αθηνών.\nΉταν το 1975 που συμμετείχε στη σύνθεση του πενταμελούς Εφετείου που δίκασε τους επίορκους πραξικοπηματίες, τους δικτάτορες της 21 Απριλίου 1967.\nΑνήλθε τα σκαλοπάτια της Δικαστικής εξουσίας μέχρι την κορυφή της. Έτσι η Πολιτεία τον τίμησε και από την καθημένη Δικαιοσύνη όπου επί δεκαετίες επαξίως υπηρέτησε, τον ανεβίβασε στην ισταμένη Δικαιοσύνη. Προήχθη σε εισαγγελέα του Αρείου Πάγου και εκεί περάτωσε τη δικαστική του διαδρομή. Ανήκει στους κορυφαίους του χωριού μας και της οικογένειας Κωνσταντινόπουλων, η οποία ανέδειξε και άλλους αξιόλογους πνευματικούς ανθρώπους, ιδιαίτερα της νομικής επιστήμης.\nΕυχόμεθα ο Θεός να τον αναπαύσει, και στους οικείους του να τον θυμούνται πάντα όπως και όλοι όσοι τον γνωρίσαμε.\nΚάρλο Αντσελότι: Λύθηκε το συμβόλαιο με τη Νάπολι, αναλαμβάνει την Έβερτον


Βιέννη-Βουδαπέστη-Βελιγράδι - 7ημ. - GREFIS Travel in Velvet\nΒιέννη-Βουδαπέστη-Βελιγράδι - 7ημ.\nΒιέννη-Βουδαπέστη-Βελιγράδι – 7ημ.\nΔώρο οι φόροι αεροδρομίου!\nΧώρα : Σερβία, Ουγγαρία, Αυστρία\nΜε δώρο τους φόρους αεροδρομίου, σας ετοιμάσαμε το απόλυτο περιηγητικό, οδικοαεροπορικό ταξίδι, με εναλλαγές αστραφτερών εικόνων, στον πιο θεσπέσιο συνδυασμό χωρών που συναρπάζει! Αυστρία, Ουγγαρία και Σερβία, ένα εορταστικό ταξίδι στη πιο προνομιακή τιμή! Γνωρίζουμε τα λαμπρά αξιοθέατα της Βιέννης, με ξενάγηση στα φημισμένα ανάκτορα Σένμπρουν, με τους πανέμορφους κήπους όπου έζησε η πριγκίπισσα Σίσσυ! Συνεχίζουμε για την Βουδαπέστη, με περιήγηση από την αριστοκρατική Βούδα στη κοσμοπολίτικη Πέστη και φόντο τον Δούναβη ενώ το ταξίδι μας συνεχίζεται στη “λευκή πόλη”, το πολυπρόσωπο Βελιγράδι με την μακραίων ιστορία και τις έντονες αντιθέσεις! Μια πολιτισμική εμπειρία, γεμάτη περιηγητικές εκπλήξεις σας περιμένει αυτές τις γιορτές!\nΔεκέμβριος:17, 18, 30\nΤο πιο πλούσιο και εορταστικό οδικοαεροπορικό ταξίδι!\nΈμπειρος αρχηγός – συνοδός του γραφείου μας, με πολλές προτάσεις καθ’ όλη τη διάρκεια του ταξιδιού.\nΤοπικός ξεναγός για την ξενάγηση στο παλάτι Σένμπρουν, για την απόλυτη ταξιδιωτική εμπειρία.\n3η μέρα: ΒΙΕΝΝΗ – ΑΝΑΚΤΟΡΑ ΣΕΝΜΠΡΟΥΝ\nΠρωινό στο ξενοδοχείο. Σήμερα θα επισκεφθούμε τα θερινά ανάκτορα της Μαρίας Θηρεσίας, το πασίγνωστο Σενμπρούν, το οποίο θεωρείται ισάξιο των Βερσαλλιών. Υπόλοιπο ημέρας ελεύθερο να περπατήσετε στην Κέρτνερστράσσε, και να απολαύσετε έναν Βιεννέζικο καφέ ή μια ζεστή σοκολάτα σ’ ένα από τα πολλά παλιά και διάσημα καφέ της πόλης όπως το Central Cafe ή Latman Café, να αναζητήσετε ιστορικές μνήμες ελληνικού ενδιαφέροντος στις παλιές ταβέρνες της Φλάισμαρκτ ή να επισκεφθείτε το Θησαυροφυλάκιο του Χόφπουργκ, το Μουσείο Καλών Τεχνών για να θαυμάσετε τις ανεκτίμητες συλλογές των Αψβούργων. Διανυκτέρευση.\n4η μέρα: ΒΙΕΝΝΗ - ΒΟΥΔΑΠΕΣΤΗ\n5η μέρα: ΒΟΥΔΑΠΕΣΤΗ (Ξενάγηση πόλης)\n6η μέρα: ΒΟΥΔΑΠΕΣΤΗ - ΒΕΛΙΓΡΑΔΙ - ΚΡΟΥΣΕΒΑΤΣ\n7η μέρα: ΚΡΟΥΣΕΒΑΤΣ – ΑΘΗΝΑ\nΣυγκέντρωση και αναχώρηση για τα σύνορα Σερβίας -Σκοπίων & Σκοπίων-Ελλάδος και αναχώρηση για την Αθήνα.\n1) 23.12 GQ 2022 ΒΙΕΝΝΗ – ΑΘΗΝΑ 08.45 – 12.15\n2) 24.12 GQ 2022 BIENNH – AΘΗΝΑ 08.15 –12.00\n-Οδική αναχώρηση & αεροπoρική επιστροφή (17, 18.12 )\n-Αεροπορική αναχώρηση & οδική επιστροφή (30.12)


Πόλεμος στην Ουκρανία: Η Ρωσία προειδοποιεί ότι τα δυτικά οπλικά συστήματα που φθάνουν στο Κίεβο απότελούν «νόμιμους στόχους» - Talking Points\nΑρχική Κόσμος Πόλεμος στην Ουκρανία: Η Ρωσία προειδοποιεί ότι τα δυτικά οπλικά συστήματα που...\nΠόλεμος στην Ουκρανία: Η Ρωσία προειδοποιεί ότι τα δυτικά οπλικά συστήματα που φθάνουν στο Κίεβο απότελούν «νόμιμους στόχους»\nΠολύ σκληρό τόνο χρησιμοποίησε η Μόσχα απαντώντας στον συνεχιζόμενο εξοπλισμό των Ουκρανών με όπλα προερχόμενα από τη Δύση και χώρες του ΝΑΤΟ.\nΗ Ρωσία θα θεωρήσει όλα τα οχήματα που μεταφέρουν όπλα των ΗΠΑ και του ΝΑΤΟ στο έδαφος της Ουκρανίας ως νόμιμους στρατιωτικούς στόχους, δήλωσε σήμερα ο Ρώσος υφυπουργός Εξωτερικών Σεργκέι Ριαμπκόφ σε συνέντευξή του στο πρακτορείο TASS.\nΟποιεδήποτε απόπειρες της Δύσης να προκαλέσει σημαντική ζημιά στον ρωσικό στρατό ή στους αυτονομιστές συμμάχους της στην Ουκρανία «θα κατασταλούν σκληρά», πρόσθεσε. «Προειδοποιούμε ότι οι μεταφορές όπλων των ΗΠΑ και του ΝΑΤΟ που διασχίζουν το ουκρανικό έδαφος θα θεωρηθούν από εμάς ως νόμιμοι στρατιωτικοί στόχοι» δήλωσε ο Ριαμπκόφ σύμφωνα με το TASS.\nΗ Μόσχα απορρίπτει τις κατηγορίες για «γενοκτονία»\nΤην ίδια στιγμή, το Κρεμλίνο δήλωσε ότι διαφωνεί κατηγορηματικά με την εκτίμηση του Αμερικανού προέδρου Τζο Μπάιντεν ότι οι ενέργειες της Ρωσίας στην Ουκρανία συνιστούν «γενοκτονία». Ο πρόεδρος Μπάιντεν δήλωσε χθες ότι η συμπεριφορά της Ρωσίας στην Ουκρανία ισοδυναμεί κατά την άποψή του με «γενοκτονία», χρησιμοποιώντας αυτή τη λέξη για πρώτη φορά.\n«Θεωρούμε πως αυτό το είδος των προσπαθειών να διαστρεβλωθεί η κατάσταση είναι απαράδεκτο», δήλωσε ο εκπρόσωπος του Κρεμλίνου Ντμίτρι Πεσκόφ σε ενημέρωση μέσω τηλεδιάσκεψης των δημοσιογράφων. «Αυτό δεν είναι καθόλου αποδεκτό από έναν πρόεδρο των Ηνωμένων Πολιτειών, μιας χώρας οι πράξεις της οποίας είναι γνωστές στην πρόσφατη ιστορία» συμπλήρωσε ο Πεσκόφ.\nΕπιμένει το Κίεβο για τα χημικά όπλα\nΑπό την άλλη πλευρά, η Ουκρανή υφυπουργός Άμυνας Χάνα Μαλιάρ επανέλαβε τις προειδοποιήσεις Ζελένσκι ότι υπάρχει υψηλός κίνδυνος χρήσης από τη Ρωσία χημικών όπλων. Η Μαλιάρ είπε ότι οι αρχές ελέγχουν ανεπιβεβαίωτες πληροφορίες ότι η Ρωσία μπορεί να έχει ήδη χρησιμοποιήσει χημικά όπλα στη Μαριούπολη και ότι υπάρχει μια θεωρία πως χρησιμοποιήθηκαν βόμβες φωσφόρου.\nΗ Ρωσία ανακοίνωσε σήμερα ότι οι ισχυρισμοί από τις ΗΠΑ και την Ουκρανία πως η Μόσχα θα μπορούσε να χρησιμοποιήσει χημικά όπλα στην Ουκρανία αποτελούν παραπληροφόρηση. Κι αυτό γιατί η Μόσχα – όπως υποστηρίζει η ίδια – κατέστρεψε το 2017 τα τελευταία χημικά αποθέματά της.\nΠροηγούμενο άρθροΜητσοτάκης στη Βουλή: Ο ΟΑΕΔ μετονομάζεται σε Δημόσια Υπηρεσία Απασχόλησης, δεν θέλουμε «επαγγελματίες ανέργους» (Video)\nΕπόμενο άρθροΈξαλλο το Βερολίνο με το «στοπ» στην επίσκεψη Σταϊνμάγιερ στην Ουκρανία, ο Σολτς δεν θα επισκεφθεί το Κίεβο


Ορκωμοσία Περιφερειάρχη και Περιφερειακού Συμβουλίου. Όλο το παρασκήνιο. Τι είπε ο νέος Περιφερειάρχης. Τι θα κάνει ο κ. Δακής. Οι χαρούμενοι… και οι τεθλιμμένοι!!! | Grevenamedia.gr - 24 ώρες Τοπικές ειδήσεις Δυτ Μακεδονίας\n3 ώρες Γρεβενά: Ιστορικές μνήμες της 20ης Σεπτεμβρίου στην Ελλάδα και στον κόσμο\n23 ώρες 19 Σεπτεμβρίου: Παγκόσμια Ημέρα Εθελοντή Δότη Μυελού των Οστών- «Αγάπη είναι οι πράξεις!»\n24 ώρες Κάθε μέρα ταμείο.. Είναι γεγονός..!!!\n25 Αυγ, 2014 Γρεβενά, Δυτ. Μακεδονία, Ειδήσεις, Κοζάνη, Πολιτικά 0\n– Ορκίστηκε το βράδυ της Κυριακής ο Περιφερειάρχης Δυτικής Μακεδονίας και το νέο Περιφερειακό Συμβούλιο.\n– -Η ορκωμοσία έγινε στον αύλειο χώρο της Περιφέρειας παρουσία 500 και πλέον πολιτών της Δυτικής Μακεδονίας.\n– -Τρεις Μητροπολίτες τα ΄΄ έψαλαν ΄΄, στον Περιφερειάρχη ο οποίος έχει άριστες σχέσεις με την Εκκλησία.\n– -Ο Φλωρίνης ( εκ Κυπαρισσίου Γρεβενών) Θεόκλητος, ο Καστοριάς ( και τοποτηρητής Γρεβενών) Σεραφείμ και ο Κοζάνης Παύλος.\n– -Σχεδόν όλοι οι νέοι Δήμαρχοι τίμησαν με την παρουσία τους την τελετή ορκωμοσίας\n– -Από τα Γρεβενά ο Δήμαρχος Γρεβενών κ. Γ. Δασταμάνης και Δεσκάτης Δ. Καραστέργιος.\n– -Ευθείες βολές κατά των δύο Υπουργών – Βουλευτών Κοζάνης εξαπέλυσε ο Περιφερειάρχης κ. Καρυπίδης , για την απουσία τους από την τελετή ορκωμοσίας.\n– -« Απαξίωσαν τους πολίτες της Περιφέρειας» είπε.\n– -Παρόντες Βουλευτές του ΣΥΡΙΖΑ,ΑΝΕΛ και ο κ. Κοψαχείλης από τη Ν.Δ. Επιστολή για την απουσία της έστειλε η βουλευτής Καστοριάς κ. Αντωνίου.\n– -Ο Περιφερειάρχης τόνισε ιδιαίτερα και αναφέρθηκε στην « ανθρωποφαγία » των Αθηναϊκών και τηλεοπτικών σταθμών.\n– -«Ο Πατέρας μου» -είπε- φυλακίστηκε κατά τη διάρκεια της επταετίας και αυτοί….. με παρουσίασαν ως Χρυσαυγίτη.\n– -«Το δωδεκάχρονο παιδί μου το ρωτούσαν στο σχολείο αν ο πατέρας του είναι Χρυσαυγίτης ». Την απάντηση – τόνισε- την έδωσαν οι Δυτικομακεδόνες.\n– -Η τελετή ορκωμοσίας είχε μια σειρά και τάξη.\n– -Αρχικά ορκίσθηκε με θρησκευτικό όρκο οι πλειοψηφία των Περιφερειακών Συμβούλων. Στην συνέχεια ορκίστηκαν με πολιτικό όρκο τρεις περιφερειακοί Σύμβουλοι.\n– -Ακολούθησε πολιτική δήλωση των δυο συμβούλων της Λαϊκής Συσπείρωσης.\n– Είχαμε και σύντομους χαιρετισμούς των αρχηγών των παρατάξεων\n– Ο κ. Δακής, ο κ.Μουμουλίδης, η κα Ζεμπιλιάδου, ο κ. Βήτας και ο κ. Ν. Κουρκούτας\n– Στο τέλος μίλησε ο Περιφερειάρχης κ. Καρυπίδης, ο οποίος επικέντρωσε την πρώτη ομιλία του, στη ΔΕΗ, στα νερά της Δυτικής Μακεδονίας, στη μείωση λογαριασμών της ΔΕΗ για την Περιφέρεια και στην απουσία των δύο Υπουργών, Μιχάλη Παπαδόπουλου και Πάρι Κουκουλόπουλου από την τελετή ορκωμοσίας.\n– Eκατοντάδες πολίτες ευχήθηκαν, ο καθένας ξεχωριστά, το Θόδωρο Καρυπίδη και τους αντιπεριφερειάρχες της Δυτικής Μακεδονίας για μία «αποδοτική πενταετία».\n– Ο Βαγγέλης Σημανδράκος, αντιπεριφερειάρχης Γρεβενών και οι Π.Σ. , Κώστας Καναβός, Αντώνης Δασκαλόπουλος, Θόδωρος Θεοδώρου και Γρηγόρης Γιαννόπουλος συγκέντρωσαν… τα περισσότερα χειροκροτήματα.\n– Παρούσα και η Περιφερειακή Σύμβουλος Καστοριάς Οικονομολόγος κα Αγλαία Δούφλια η οποία θα αναλάβει και τη Διαχειριστική Αρχή της Περιφέρειας.\n– Όλα δείχνουν … πως ο απερχόμενος Περιφερειάρχης κ. Δακής ετοιμάζεται για υποψήφιος βουλευτής.\n– Η ομιλία του ήταν «ενωτική και αυτοδιοικητική» πιστεύοντας πως στην προσπάθεια του δεν… θα έχει απέναντί του την Περιφέρεια…\n– Πάντως τα βήματα… του κ. Δακή είναι «μετρημένα και καλά μελετημένα»…\n– Όσοι γνωρίζουν καλά την ανθρωπογεωγραφία της Περιφέρειας θα διέκριναν πολίτες απ’ όλους τους πολιτικούς χώρους!!!!\n– Νεοδημοκράτες, ΠΑΣοκτσήδες, Αριστεροί, στελέχη του ΣΥΡΙΖΑ και των ΑΝΕΛ\n– Η Ραχήλ Μακρή αφού τις προηγούμενες μέρες επισκέφθηκε τα Γρεβενά ως… υπουργός χθες ήταν παρούσα στην ορκωμοσία.\n– Με ένα μεγάλο χαμόγελο… και μια ιδιαίτερη αυτοπεποίθηση για τον εαυτό της…\n– Αρκετά στελέχη του ΣΥΡΙΖΑ έδωσαν το παρόν στην ορκωμοσία από το Νομό Γρεβενών. Ορισμένοι εξ’ αυτών προτιμούσαν εξ’ αρχής τη στήριξη του Θ. Καρυπίδη.\n– Ο ανεξάρτητος βουλευτής Κοζάνης Γιώργος Κασαπίδης και Ραχήλ Μακρή χειροκροτούσαν τον Περιφέρειαρχη Θ. Καρυπίδη για τα λεγόμενα του…\n– Στο ίδιο κλίμα … σχεδόν και οι άλλοι παρευρισκόμενοι βουλευτές….\nΠροηγούμενο … ΑΝΙΚΑΝΟΙ ΓΙΑ ΤΟ ΑΥΤΟΝΟΗΤΟ…! ΤΟ ΣΕΒΑΣΜΟ ΤΟΥ ΘΕΣΜΟΥ ΤΗΣ ΑΙΡΕΤΗΣ ΠΕΡΙΦΕΡΕΙΑΣ, ΠΟΥ ΟΙ ΙΔΙΟΙ ΨΗΦΙΣΑΝ !!! *Του Γιώργου Νούτσου\nΕπόμενο Εκλογές στο Σύλλογο Μουσικών Γρεβενών την Τετάρτη 27 Αυγούστου\nΈρχονται μέτρα για όσους δεν φορούν μάσκα στο σχολείο\n26 Αυγ, 2020 grevenamedia1admin 0\nΠοιος ήταν ο Ιανός από τον οποίο πήρε την ονομασία της η νέα κακοκαιρία


Μπίσμπα: «Είμαστε Εθνικός και προχωράμε» | Aquafeed24\nΑρχική Water Polo Μπίσμπα: «Είμαστε Εθνικός και προχωράμε»\nΜπίσμπα: «Είμαστε Εθνικός και προχωράμε»\nΟ Εθνικός Πειραιώς ολοκλήρωσε τον Α’ γύρο της Β’ φάσης με απολογισμό δύο νίκες, μια ισοπαλία και ακόμη μια κόντρα στον ΑΝΟ Γλυφάδας στην πρεμιέρα, παιχνίδι του οποίου οι τύχες θα αποφασισθούν από την ΚΟΕ ή το αθλητικό δικαστήριο.\nΟι 7 βαθμοί του «Αυτοκράτορα» σε αυτή τη φάση προήλθαν από νίκες επί του Ρεθύμνου και της Λάρισας, ενώ στον τελευταίο αγώνα του προγράμματος στη Γλυφάδα, Εθνικός και Νηρέας Χαλανδρίου έδωσαν μεγάλη μάχη με τελικό σκορ το 7-7.\nΗ αρχηγός του Εθνικού Πειραιώς, Κέλλυ Μπίσμπα, μίλησε στο ethnikoswomenwaterpolo.gr για τις εμφανίσεις των «κυανόλευκων», τονίζοντας ότι δεν έδειξαν τις πραγματικές τους ικανότητες, αλλά θα διορθώσουν τα λάθη τους άμεσα και θα παρουσιάσουν στον Β’ γύρο ένα καλύτερο πρόσωπο.\n«Κόντρα στον Νηρέα Χαλανδρίου ξεκινήσαμε δυνατά το παιχνίδι, βρεθήκαμε μπροστά στο σκορ, αλλά στη συνέχεια δεν κρατήσαμε τη διαφορά και το παιχνίδι έληξε ισοπαλία. Ήταν αναμφίβολα ένα ντέρμπι.\nΠιστεύω ότι σε αυτόν τον Α’ γύρο της Β’ φάσης δεν δείξαμε τον πραγματικό μας εαυτό και όσα δουλεύουμε όλον αυτόν τον καιρό με τους προπονητές μας. Έχω πίστη στην ομάδα μας, είμαστε Εθνικός και όλοι μαζί θα διορθώσουμε τα λάθη μας και θα παίξουμε τα παιχνίδια που μας αναλογούν δείχνοντας τον πραγματικό μας χαρακτήρα και τη φιλοσοφία του προπονητή μας. Προχωράμε».\nΠροηγούμενο άρθροΧρυσό μετάλλιο σε Ντουέτο και Ομαδικό για τον ΑΝΟ Μεταμόρφωσης!\nΕπόμενο άρθροΤα αποτελέσματα και οι βαθμολογίες της Α2!


Ελπιδα31 - Parentscafe.gr\nΕλπιδα31 απάντησε σε caramel_83's topic Θέλουμε να γίνουμε γονείς!\nΓέννησα με καισαρική γιατί ήταν το τρίτο παιδάκι μου και είχα κάνει Ίδη δύο καισαρικές!Αλλά ήταν πολύ ανώδυνη αυτή τη φορά αναρρωσα πολύ γρήγορα!\nΚαλημέρα!!έχω να γράψω πααααρα πολύ καιρό αλλά σας παρακολουθώ όποτε μπορώ!!με το καλό το μπεμπακο σου!!!!εγώ γέννησα και έχω ένα μεμπακο 2 μηνών!!όλα καλά να πάνε!\nΜπουρεκακι started following Ελπιδα31 Σεπτέμβριος 7,2017\nΓεια σου Αλέκα!!Να σε ρωτήσω...Επειδή είσαι και εσύ Τρίτη καισαρική σαν και εμένα σου είπε ο γιατρός σου στις πόσες εβδομάδες θα κάνεις τη καισαρική??\nΕυχαριστώ πολύ Γιώτα μου.με άλλα δυο θηρίακια είναι λίγο ακατόρθωτη η ξεκούραση!Σου εύχομαι σύντομα να κρατήσεις ένα μωράκι στην αγκαλιά σου.\nΚορίτσια τι κάνετε?Δεν γράφω όμως σας διαβάζω συχνα!!Εγώ είμαι καλά!Διανύω τον 6 μήνα και αρχίζω σιγά σιγά και ετοιμάζω πραγματακια.\nΤέλεια!!!Μπράβο κορίτσι μου χαρτικά πάρα πολύ!!;\nΈχεις δίκιο...Δε θα έρθω σε αντιπαράθεση μέρες που είναι...Απο ότι σου είπα άλλωστε ο παπάς που μου το είπε είναι συγγενικό πρόσωπο και δεν οικονομαει τίποτα από εμένα προσωπικά όταν μου απαντά σε ερωτήματα μου....Αν ήταν έτσι όσα παιδιά γεννιόντουσαν Δεκέμβρη η Ιανουάριο θα ήταν παιδια(αρρωστα)όπως μας ανέφερες παραπάνω....Καλή Ανάσταση σε όλες κορίτσια.....\nΘα μου επιτρέψεις να σου πω ότι έχοντας ιερέα στο κοντινό συγκενικο περιβάλλον όταν ειδη επιθυμείς και προσπαθείς για ένα παιδάκι ο θεός δε σε τμωρει αν οι προσπάθειες συνεχιστούν μεγάλη εβδομάδα...Αλλοστε και ο παπάς λέει δώσε αυτή καρπό κοιλιάς....Άρα το παιδί είναι ευλογία ....\nΕπαφές μεγάλη εβδομάδα επιτρέπονται μ.ο.ν.ο. όταν θες να τεκνοποίησεις....!!Έτσι μου είχαν πει εμένα όταν είχα ρωτήσει...\nΕλπιδα31 απάντησε σε ritsalondon's topic Θα γίνουμε Γονείς το 2017 !\nΚορίτσια και εγώ θα ήθελα να προστεθω στην ομάδα του fb\nΜάλλον αυτό που χρειάζεται είναι χαλαρωση και τσουπ...Θα έρθει το σποράκι ..ευχαριστισου τον αντρουλη σου χωρίς να το σκέφτεστε!!!!\nΚαλημέρα κορίτσια!Καλή μ ευδομαδα εύχομαι σε όλες μας!!Πως εισαστε?εμενα τα θηρία μου δεν έχουν σχολείο επιτέλους και απολαμβάνουμε την αυλή του σπιτιού μας....\nΚαλημέρα κορίτσια τι κάνετε?Εγώ χτες πήγα για καρότσι αλλά δεν μπορούσα να αποφασίσω?Εσείς με πια μάρκα είστε ευχαριστημένες?Εγώ στα πρώτα είχα chico αλλά ήταν πολύ ελαφρύ και τουμπαρε εύκολα και φοβαμε μη μου το τουμπαρε τα μεγάλα!!\nΚοπρλαου μην ανησυχείς και εμένα δέκα μέρες πιο μεγάλο μου τον βγάζει το μπέμπη και εγώ έχω πάρει 8 κιλά και είναι 19εβδομαδες!!Κοριτσάκι ή αγοράκι έχεις?